**P R A V I L N I K ZA PODELJEVANJE PRIZNANJ ŠPORTNIKOM, ŠPORTNIM DELAVCEM IN ŠPORTNIM KOLEKTIVOM OBČINE CERKNICA**

**1. člen**

V občini Cerknica organiziramo vsakoletno izbiro najuspešnejših posameznikov in kolektivov na področju športa za preteklo leto.

**2. člen**

Predloge lahko oblikujejo osnovne športne organizacije s sedežem v občini Cerknica in Upravni odbor Športne zveze Cerknica za:

* uspešne športne delavce
* nadarjene mlade športnike od 12 do 18 let
* najboljšega športnika – športnico
* najboljši moški in ženski športni kolektiv
* najboljšo moško in žensko ekipo

V predlogu mora biti jasno razviden dosežek (rezultat) v obdobju od 1.1. do 31.12. preteklega leta.

**3. člen**

Razpis za izbiro športnikov, športnic, športnih kolektivov, ekip in športnih delavcev objavi Športna zveza Občine Cerknica z navedbo roka za prispele prijave. Gradivo z razpisom se objavi v lokalnih medijih, spletni strani Občine Cerknica in Športne zveze Cerknica.

**4. člen**

Za kandidata za športnika leta kandidirajo le tisti posamezniki, ki nastopajo za osnovne športne organizacije s sedežem v Občini Cerknica, ne glede na naslov stalnega bivališča in so dosežene rezultate dosegli na državnih in drugih mednarodnih tekmovanjih ob nastopu za osnovno športno organizacijo s sedežem v Občini Cerknica ali državno reprezentanco.

**5. člen**

Postopek obravnave prispelih predlogov se določi tako, da jih najprej obravnava komisija za priznanja in nagrade, ki v predvidenem roku pripravijo predlog za obravnavo upravnemu odboru Športne zveze Občine Cerknica. Ta po razpravi z glasovanjem ter enostavno večino dokončno odloči o razglasitvi na javni športno – zabavni prireditvi, kjer se vsa priznanja tudi podelijo.

Podelitev priznanj izvede Športna zveza Cerknica skupaj z Občino Cerknica.

Javna prireditev s podelitvijo se izvede v izbranem kraju in sicer praviloma do konca meseca februarja za preteklo leto, izjemoma tudi kasneje.

**6. člen**

Razglasi se širši izbordo desetih športnikov, med njimi se lahko izbere eden kot najboljši športnik leta in praviloma širši izbor do petih športnic, med katerimi se lahko izbere ena kot najboljša športnica leta.

Posamezna organizacija (klub) lahko predlaga za najboljšega športnika oziroma športnico samo enega kandidata oziroma kandidatko.

Razglasi se do pet športnih kolektivov v širšem izboru, med katerimi se določi eden kot

najboljši športni kolektiv leta.

Razglasi se do tri ekipe mladinske ali članske kategorije v kolektivnem športu, med katerimi se določi ena kot najboljša ekipa leta.

Razglasi se več nadarjenih mladih športnikov od 12-18 let

Razglasi se pet športnih delavcev, lahko pa se tudi podeli posebno priznanje za izjemen prispevek športu v občini Cerknica (tudi izgradnja športne infrastrukture ….).

Razglasi se več nadarjenih mladih športnikov :

1. za nadarjenega mladega športnika lahko osnovna športna organizacija (klub) prijavi posameznika, ki priznanja še ni dobil in se z istim športom ukvarja vsaj tri leta

* posameznika pri mlajših dečkih – deklicah, ki je osvojil 1., 2., 3 ali 4. mesto na DP;
* starejšega dečka – deklico, ki je osvojil 1., 2.,3 ali 4. mesto na DP;
* kadeta – kadetinjo, ki je osvojil 1., 2., 3., ali 4 - 8. mesto na DP;
* mladinca – mladinko, ki je osvojil 1., 2., 3., ali 4 - 8. mesto na DP;
* rezultati v štafeti ali ekipah ne morejo biti priznani za posameznike

1. nadarjeni mladi športniki v ekipnih športih:

* prijavijo lahko samo enega športnika
* prijavijo lahko vse, ki so člani državne reprezentance
* prijavijo lahko člane ekipe, ki se uvrsti med prvih šestnajst na DP v svoji starostni kategoriji

Po odločitvi upravnega odbora Športne zveze Občine Cerknica se lahko javno razglasi tudi dobitnik posebnega priznanja za najuspešnejšo šolsko športno društvo in posebno priznanje za izredne dosežke v tekmovalnem in množično-rekreativnem športu zunaj v razpisu omenjenih kriterijev.

Poleg navedenega se lahko podeli priznanje ekipam za uspešno nastopanje v preteklem letu, v kolikor napredujejo v višji rang oziroma višjo ligo tekmovanja.

**7. člen**

Merila za izbor najboljšega športnika, športnice, ekipe, kolektiva:

* prioriteta so doseženi rezultati v članski kategoriji
* rezultati na uradnih mednarodnih članskih in mladinskih tekmovanjih po naslednjem vrstnem redu: OI, SP, EP, SI.
* rezultati na državnih članskih in mladinskih prvenstvih
* odločitev o najboljšem znotraj ene panoge se določi po jakostni lestvici panožne zveze; upošteva se tudi uvrstitve na jakostnih lestvicah, ki je vsota točk doseženih na posameznih tekmovanjih

**8. člen**

Upravni odbor si pridržuje pravico, da lahko pred izborom najboljšega športnika, športnice, ekipe in kolektiva določi še dodatne kriterije za izbor najboljšega športnika, športnice, ekipe in kolektiva.

**9. člen**

Ta pravilnik prične veljati z dnem 11.8.2017. Merila se upoštevajo pri izboru za leto 2017. Z veljavnostjo novega pravilnika prenehajo veljati določila prejšnjega pravilnika, z dne 17.05.2012.

ŠZ CERKNICA

predsednik

Cerknica, 11.8.2017 Milan GORNIK